ΓΡΑΠΤΗ ΕΡΩΤΗΣΗ P-0107/03

υποβολή: Luciana Sbarbati (ELDR) προς την Επιτροπή

(20 Ιανουαρίου 2003)

Θέμα: Κινεζικές παραγωγές και ανταγωνισμός

Η Ευρωπαϊκή αγορά έχει κορεσθεί από προϊόντα κινεζικής προέλευσης που διοχετεύονται στο εμπόριο σε πολύ χαμηλές τιμές. Η τιμή τους, που είναι κυριολεκτικά ακτύπητη για τις ευρωπαϊκές επιχειρήσεις, δεν αποτελεί πάντοτε συνώνυμο της ποιότητας. Το θέμα αφορά όλους σχεδόν τους τομείς και συγκεκριμένα τα ηλεκτρονικά προϊόντα, τα είδη σπιτιού, τα παιχνίδια, τις μηχανές, τα γεωργικά προϊόντα και τα κλωστοϋφαντουργικά.

Προκειμένου οι επιχειρήσεις μας να είναι εν τάξει με τις κοινοτικές οδηγίες,πόκεινται σε σημαντικές δαπάνες και ελέγχους, τόσο ως προς τις εγκαταστάσεις, όσο και προς τα χρησιμοποιούμεναλικά, την καταχώρηση των ευρεσιτεχνιών, τη σήμανση, τη διάθεση των αποβλήτων κλπ.

Δεδομένου ότι η ιταλική βιομηχανία χαρακτηρίζεται ως γνωστόν από μικρομεσαίες επιχειρήσεις όπου το βάρος αυτού του ανταγωνισμού είναι πολύ αισθητό, είναι δυνατόν ναπάρξουν, εάν οι δυσχέρειες αυτές παραμείνουν, σοβαροί κίνδυνοι τόσο για την οικονομία, όσο και κοινωνικοί.

Ποιά μέτρα προέβλεψε η Επιτροπή για την προστασία των ευρωπαϊκών παραγωγών·

Θεωρεί δυνατή την παρουσία στην ίδια αγορά προϊόντων πουπόκεινται σε διαφορετικούς κανόνες·

Θεωρεί ότι η κινεζική αγορά παρέχει στις ευρωπαϊκές παραγωγές όρους αμοιβαιότητας·

Απάντηση του κ. Liikanen εξ ονόματος της Επιτροπής

(14 Φεβρουαρίου 2003)

Η Επιτροπή θα ήθελε να επιστήσει την προσοχή του αξιότιμου μέλους του Κοινοβουλίου στα εξής σημεία:

- Τα εμπορικά προϊόντα που κυκλοφορούν στην ευρωπαϊκή επικράτεια, είτε είναι κινεζικής είτε ευρωπαϊκής προέλευσης,πόκεινται στους ίδιους τεχνικούς κανονισμούς και, κατά συνέπεια, οφείλουν να είναι σύμφωνα με τους ίδιους ευρωπαϊκούς κανόνες, εφόσον αυτοίφίστανται.

- Στις αγορές της Κοινότητας ισχύουν επομένως οι ίδιες απαιτήσεις για όλους τους παραγωγούς, οπουδήποτε και αν είναι η έδρα τους. Οι κοινοτικές οδηγίες σχετικά με τους κανόνες ασφαλείας των προϊόντων θεσπίζουν, για το σκοπό αυτό, κανόνες αναφορικά με τιςποχρεώσεις των παραγωγών, των εντολοδόχων τους ή κάθε άλλου προσώπου που είναιπεύθυνο για τη θέση προϊόντων στην κοινοτική αγορά.

- Σε περίπτωση άνισου ανταγωνισμού, η κοινοτική βιομηχανία είναι δυνατόν να προστατευθεί έναντι ορισμένων εισαγωγών προς την Κοινότητα, κάνοντας χρήση των μέσων εμπορικής άμυνας της ΕΚ. Σύμφωνα με τις διαδικασίες που θεσμοθετήθηκαν με τους κανονισμούς της ΕΚ για το αντιντάμπινγκ(1) και τις αντεπιδοτήσεις(2), είναι δυνατόν να επιβληθούν εισαγωγικοί δασμοί σε εισαγωγές που αποτελούν αντικείμενο ντάμπινγκ ή επιδοτήσεων, εάν οι εισαγωγές αυτές προκαλούν σημαντικές ζημίες στην κοινοτική βιομηχανία. Η Επιτροπήποβάλλει ετήσιες εκθέσεις προς το Ευρωπαϊκό Κοινοβούλιο, οι οποίες περιλαμβάνουν λεπτομερείς στατιστικές για τις δράσεις που έχουν αναληφθεί στο πλαίσιο των δύο αυτών κανονισμών, καθώς επίσης και λεπτομερή στοιχεία ανά χώρα(3).

- Εκτός από τα δύο αυτά μέσα άμυνας έναντι του άνισου ανταγωνισμού, η Επιτροπήπέβαλε στο Συμβούλιο πρόταση κανονισμού προκειμένου να επιτραπεί η επιβολή μέτρων προστασίας έναντι των κινεζικών εισαγωγών στην περίπτωση που οι εν λόγω εισαγωγές αυξηθούν με τέτοια ταχύτητα ώστε να προκαλέσουν διαταράξεις αγοράς στην κοινοτική βιομηχανία(4). Εάν εγκριθεί από το Συμβούλιο, αυτό το νέο μέσο εμπορικής άμυνας θα θέσει σε εφαρμογή διατάξεις που προβλέπονται ρητά στο πρωτόκολλο προσχώρησης της Λαϊκής Δημοκρατίας της Κίνας στον ΠΟΕ. Επί του παρόντος, η πρόταση της Επιτροπής αποτελεί αντικείμενο συζητήσεων μεταξύ των κρατών μελών. Προβλέπεται να εγκριθεί το Φεβρουάριο του 2003.

- Η προσχώρηση της Κίνας στον ΠΟΕ επέφερε τη μείωση, σε σημαντικό βαθμό, των φραγμών πρόσβασης στην κινεζική αγορά. Οι εταιρείες της ΕΕ έχουν τη δυνατότητα να αποκομίσουν οφέλη από την προσχώρηση της Κίνας. Μετά την προσχώρηση, σημειώθηκε σημαντική πρόοδος όσον αφορά την αλλαγή του κινεζικού νομοθετικού πλαισίου, προκειμένου να διασφαλισθεί η διαφάνεια και η ίση μεταχείριση των ξένων και εγχώριων εταιρειών.

- Ωστόσο, η πραγματική πρόκληση αφορά την ουσιαστική εφαρμογή των δεσμεύσεων που ανέλαβε η Κίνα και, ως προς το σημείο αυτό, η εν λόγω χώρα τελείπό στενή παρακολούθηση από τα μέλη του ΠΟΕ, συμπεριλαμβανομένης της ΕΕ, μέσω του μεταβατικού μηχανισμού αναθεώρησης [Transitional Review Mechanism (TRM)], ο οποίος καθιερώθηκε την περίοδο της προσχώρησης ως μια ετήσια άσκηση αξιολόγησης της εφαρμογής από την Κίνα των δεσμεύσεων που ανέλαβε στο πλαίσιο του ΠΟΕ.

- Επιπροσθέτως, η Ευρωπαϊκή Επιτροπή δεσμεύθηκε για μια κοινή δράση με στόχο την προώθηση της ανάπτυξης ενός νομοθετικού και κανονιστικού περιβάλλοντος που θα ευνοεί την ανάπτυξη επιχειρηματικών δραστηριοτήτων στην Κίνα (σε αυτές συμπεριλαμβάνονται και οι δραστηριότητες των ευρωπαϊκών επιχειρήσεων). Πρόκειται για την προώθηση, στο μέτρο του δυνατού, της προσέγγισης της κινεζικής με την ευρωπαϊκή νομοθεσία τόσο όσον αφορά την πολιτική των επιχειρήσεων όσο και αναφορικά με την τυποποίηση στους βιομηχανικούς κλάδους. Ένας από τους πρωταρχικούς στόχους αυτής της δράσης είναι η εξασφάλιση μεγαλύτερης συμβατότητας των κινεζικών προϊόντων με την ευρωπαϊκή νομοθεσία.

- Σε αυτό το πλαίσιο, η Επιτροπή και η Κίνα θέσπισαν τον Οκτώβριο του 2002 ένα μηχανισμό διαβούλευσης για βιομηχανικά προϊόντα πουπόκεινται σε τεχνικούς κανονισμούς. Η συμφωνία προβλέπει την τακτική ανταλλαγή απόψεων αναφορικά με όλα τα ζητήματα που έχουν σχέση με τους εν λόγω κανονισμούς και αφορούν το σύνολο των βιομηχανικών προϊόντων, καθώς και μηχανισμούς συνεργασίας για την αποφυγή εμπορικών αντιδικιών ή της λανθασμένης ερμηνείας της νομοθεσίας. Η Επιτροπή και οι κινεζικές αρχές θα θέσουν σε εφαρμογή ένα πλήρες σύστημα διαβούλευσης και ενημέρωσης σχετικά με τους κανονισμούς που έχουν θεσπίσει τα δύο μέρη. Ο εν λόγω μηχανισμός έχει ως στόχο να προωθήσει την κατανόηση της σημασίας των στόχων ασφάλειας της νομοθεσίας που έχουν θεσπίσει η Ευρωπαϊκή Ένωση και η κινεζική κυβέρνηση.

(1) Κανονισμός (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, ΕΕ L 56 της 6.3.1996, σ. 1, όπως τροποποιήθηκε τελευταία από τον κανονισμό (ΕΚ) αριθ. 1972/2002 του Συμβουλίου (ΕΕ L 305 της 7.11.2002, σ. 1).

(2) Κανονισμός (ΕΚ) αριθ. 2026/97 του Συμβουλίου της 6ης Οκτωβρίου 1997 για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας, ΕΕ L 288 της 21.10.1997, σ. 1, όπως τροποποιήθηκε τελευταία από τον κανονισμό (ΕΚ) αριθ. 1973/2002 του Συμβουλίου (ΕΕ L 305 της 7.11.2002, σ. 4).

(3) Η Επιτροπήπέβαλε την ακόλουθη έκθεση για το έτος 2001: Εικοστή ετήσια έκθεση της Επιτροπής προς το Ευρωπαϊκό Κοινοβούλιο για τις δραστηριότητες αντιντάμπινγκ και αντεπιδοτήσεων της Κοινότητας — Γενική επισκόπηση της παρακολούθησης τωνποθέσεων κατά του ντάμπινγκ, των επιδοτήσεων και των μέτρων διασφάλισης τρίτων χωρών (2001), COM(2002)484 τελικό/2, 27.09.2002.

(4) Πρόταση κανονισμού του συμβουλίου σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές καταγωγής στη Λαϊκή Δημοκρατία της Κίνας και για την τροποποίηση του κανονισμού του Συμβουλίου (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες, COM(2002)342 τελικό της 25ης Ιουνίου 2002, ΕΕ C 227 E της 24.9.2002, σ. 555 και τροποποιημένη πρόταση κανονισμού του Συμβουλίου σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές καταγωγής στη Λαϊκή Δημοκρατία της Κίνας και για την τροποποίηση του κανονισμού του Συμβουλίου (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες, COM(2003)24 της 22ας Ιανουαρίου 2003, η οποία δεν έχει ακόμη δημοσιευθεί στην Επίσημη Εφημερίδα.